ರೈತರ ಹೋರಾಟದ ನಡುವೆಯೂ ಎಪಿಎಂಸಿ ತಿದ್ದುಪಡಿ ವಿಧೇಯಕ ಮಂಡಿಸಿದ ಸರ್ಕಾರ ಬೆಂಗಳೂರು: ದೇಶದಾದ್ಯಂತ ರೈತರ ವಿರೋಧಕ್ಕೆ ಗುರಿಯಾಗಿರುವ ಮೂರು ಕೃಷಿ ವಿಧೇಯಕಗಳ ವಿರುದ್ಧ ರಾಜ್ಯದಲ್ಲೂ ಭಾರೀ ವಿರೋಧ ವ್ಯಕ್ತವಾಗಿದೆ. ಹಲವು ಜಿಲ್ಲೆಗ ರೈತ ಸಂಘಟನೆಗಳು ವಿಧಾನಸೌಧದ ಕೂಗಳತೆ ದೂರದಲ್ಲಿರುವ ಫ್ರೀಂಡಂ ಪಾರ್ಕ್ ಬಳಿ ಮೂರು ದಿನಗಳಿಂದಲೂ ಹೋರಾಟ, ಪ್ರತಿಭಟನೆ, ಧರಣಿಗಳನ್ನು ನಡೆಸುತ್ತಿದ್ದಾರೆ. ಈ ಮಧ್ಯೆಯೂ ಅಧಿವೇಶನದಲ್ಲಿ ರಾಜ್ಯ ಸರ್ಕಾರ 3 ಕೃಷಿ ಮಸೂದೆಗಳ ಪೈಕಿ ಒಂದಾದ ಎಪಿಎಂಸಿ ತಿದ್ದುಪಡಿ ವಿಧೇಯಕವನ್ನು ಮಂಡಿಸಿದೆ. ಸಹಕಾರ ಸಚಿವ ಎಸ್. ಟಿ. ಸೋಮಶೇಖರ್ ವಿಧೆಯಕವನ್ನು ಮಂಡಿಸಿದ್ದಾರೆ. ಇದರ ಜೊತೆಗೆ ಕರ್ನಾಟಕ ನ್ಯಾಯಾಲಯಗಳ ದಾವೆಗಳ ಶುಲ್ಕ ತಿದ್ದುಪಡಿ ವಿಧೇಯಕವನ್ನು ಕಾನೂನು ಸಚಿವ ಮಧುಸ್ವಾಮಿ ಮಂಡಿಸಿದ್ದಾರೆ.